KOTA KINABALU: Songulun tutumombului China tinolungku tolu tadau om danda RM6,500 toi ko 11 tulan tolunggku do Kuut Majistret, do hiti di baino sabap kasalaan kiharo limo tinan pianan do pirulu miampai aiso lisin.
Ih natandasan Han Yu, 21, nokorikot id toguang dii Majistret Cindy Mc Juce Balitus minomonsoi kasalaan dilo id Balai Pelepasan Terminal 1, Sosondoton Kapal Tutumulud Sompomogunan Kota Kinabalu (KKIA) jam 12.45 sosodopon, tadau ko-14 tulan Koduo nakatalib.
Han dinawa id siriba Seksyen 8 (a) Akta Senjata 1960.
Tumanud kointalangan kiis, ih natandasan minoposuang kantung kiwotik oitom kingaran ‘Cat’ sanganu di natandasan montok imbason id suang do misin om mamaso pongimbasan, pulis di papanau karaja mamaso dilo nokokito haro kakamot miagal piluru.
Soira pinorisa, nokito do pulis limo tinan pianan piluru poinsuang id kantung dilo. – SayangSabah
min_Latn zsm_Latn zsm_Latn min_Latn min_Latn